ZARGIN CUWA-CUWA: Fashola ya maida wa Dino Melaye raddi
November 21, 2017 0 Mugabe ya yi murabus
November 21, 2017 0 N-POWER ya fito da hanyar da masu neman aiki za su binciki sunayen su
November 21, 2017 0 Buhari ya aika da sakon taya murna ga Obiano
You are at:Home»Labarai»ZARGIN CUWA-CUWA: Fashola ya maida wa Dino Melaye raddi
Bi Ashafa Murnai a kan	 November 10, 2017 Labarai
Ministan Makamashi, Ayyuka da Gidaje, Babatunde Fashola, ya yi Allah wadai da Sanata Dino Melaye, dangane da abin da ya kira ‘kage da kazafin da ya yi na wuru-wuru a ma’aikatar sa.
Dino Melaye dai ya rubuta takardar korafi ne a matsayin neman kudiri a majalisa inda ya zargi yadda aka yi asarkala da kudi kimanin Dalar Amurka milyan 35 a ma’aikatar.
Bayan wannan kuma, sanatan ya kara da cewa an kuma yi wani yunkurin arcewa da wasu zunzurutun dala milyan 350 a ma’aikatar ta Fashola.
Sai dai kuma da ya ke maida wa Melaye martani, a wata wasika da ya sa wa hannu da kan sa, ministan ya ce ma’aikatar sa ko wasu ma’aikata a ma’aikatar sa ba su aikata wata zamba ba, kuma za su hada kai da kwamitin duk da zai zo ya yi bincike.
Fashola ya kara da cewa a 2013 dai ba shi ne minista ba, kuma a waccan shekarar ne Melaye ya ce an ci kudin. Ya kuma ce nauyin kula da wani bashi da wata ma’aikata ta ciwo, musamman ya Euro, ya dogara ne a kan Ofishin Kula da Harkokin Bashi, ba hakkin ma’aikatar sa ba ne.
Fashola ya ce kawai dai akwai wata mummunar manufa boye a zuciyar Dino Melaye, shi ya sa ya ke kirkiro karairayi da zarge-zarge na sharri a kan ma’aikatar sa.
“In ban da wata boyayyar manufa, ai wannan dalili kadai ma ya isa mutum ya gane cewa maganar ya kai wannan batun a majalisa ma ba ta taso ba, domin kuwa ga hujjojin mu nan kowa ya sani.” Cewar Fashola.
Mugabe ya yi murabus
Buhari ya aika da sakon taya murna ga Obiano
Majalisar Dattawa ta dage zaman nazarin kasafin kudin 2018
Osinbajo ya nuna takaicin yadda likitoci ke barin Najeriya
Dalilin da na ki sa hannun kafa Jami’ar Wukari – Buhari